Ο Ιππόλυτος και το βιολί του

Πλοκή

Η ταινία ξεκινά στο κέντρο του μαγαζιού που εργάζεται ο Ιππόλυτος, ο οποίος πριν προλάβει να ζητήσει την αύξηση από το αφεντικό του, μαθαίνει ότι χρωστάει 106,387 χιλιάδες δραχμές στην εφορία. Φυσικά την αύξηση δεν την παίρνει. Κατόπιν, στο μαγαζί, εμφανίζεται και ο Αγησίλαος, ο οποίος γεμάτος δάκρυα και στενοχώρια, ακούει ένα τραγούδι που δεν τον αγγίζει στην καρδία και ζητά βιολιά. Έτσι έρχεται ο Ιππόλυτος. Ο Αγησίλαος μαγεύεται από το παίξιμο του Ιππόλυτου και αρχίζει και του δίνει χρήματα, όπως επίσης και σε όλο το μαγαζί. Κι αφού δε θέλει να τον εγκαταλείψει καθόλου, τον παίρνει μαζί του στο σπίτι του και κοιμούνται μαζί, παράλληλα του λέει και τον πόνο του για την Τασία, τη γυναίκα που τον εγκατέλειψε.
Το επόμενο πρωί ο νηφάλιος Αγησίλαος θα ξυπνήσει δεμένος, καθότι τον είχε δέσει ο Ιππόλυτος, αφού έπεφτε συνέχεια από το κρεβάτι. Ο Αγησίλαος θα το θεωρήσει ύποπτο αυτό. Εκείνη τη στιγμή ο Ιππόλυτος μέτραγε τα λεφτά που αποκόμισε χθες και βλέποντάς το αυτό ο Αγησίλαος θα τον θεωρήσει κλέφτη και παίρνει την αστυνομία τηλέφωνο. Ο Ιππόλυτος που τα έχει χαμένα, αφού πλέον δεν τον θυμάται ο Αγησίλαος το βάζει στα πόδια. Κατόπιν ξεφεύγει από την αστυνομία, αφού πρώτα κρύβεται σε ένα γραφείο κηδειών, ενώ αργότερα βρίσκει καταφύγιο στη θεία του.
Το επόμενο βράδυ ο Αγησίλαος πάλι βρέθηκε στο μαγαζί μεθυσμένος, αναζητώντας τον Ιππόλυτο. Ο Ιππόλυτος πλέον φοβόταν να εμφανισθεί. Το αφεντικό που τον παρακαλούσε να πάει να παίξει βιολί στον Ιππόλυτο του κάνει τελικά την αύξηση. Ο Αγησίλαος μαγεύεται ξανά από το βιολί του Ιππόλυτου, ενώ δε θυμόταν τίποτε για το πρωί, που είχε καλέσει την αστυνομία. Η ιστορία επαναλαμβάνεται, με τη διαφορά ότι αυτή τη φορά μέθυσε και ο Ιππόλυτος, χωρίς όμως να πάρει δραχμή αυτή τη φορά από τον Αγησίλαο.
Το επόμενο πρωί και πάλι ο νηφάλιος Αγησίλαος δε θυμόταν τον Ιππόλυτο, αλλά τον κλέφτη που είδε και το προηγούμενο πρωί στο σπίτι του. Ο Ιππόλυτος ξυπνά και βλέπει τους αστυνομικούς γύρω του, οι οποίοι τον συνέλαβαν. Τελικώς κατάφερε να ξεφύγει πάλι. Αυτή τη φορά καταφύγιο βρήκε, αρχικά στο γραφείο κηδειών, μετά σε μία ορχήστρα πλανόδιων και τέλος σε μία νταλίκα που μετέφερα κρέατα. Ο Ιππόλυτος θα βγει παγωμένος από τη νταλίκα. Όμως τον περιθάλπει μία υπηρέτρια, που είχε πάει στο κρεοπωλείο για να πάρει κρέατα, καθότι η κυρά της είχε πάρτι εκείνο το βράδυ. Ενώ θα δημιουργηθεί και ειδύλλιο ανάμεσά τους.
Ο Ιππόλυτος μαθαίνει πως η κυρία της υπηρέτρια είναι η Τασία του Αγησίλαου. Ο Αγησίλαος μαθαίνει από ένα ντετέκτιβ ότι η κυρία του είναι τρελή για ένα βιολιστή. Την άκουσε όταν κανόνιζε τηλεφωνικώς τη βραδινή της συνάθροιση. Τα παλικάρια του Αγησίλαου αρπάζουν τον βιολιστή. Η Τασία όμως βλέποντας τον Ιππόλυτο στο σπίτι της (αφού τον περιέθαλπε η υπηρέτρια προηγουμένως) νομίζει πως αυτό είναι ο βιολιστής που περιμένει και τον βάζει να παίξει βιολί. Ωστόσο έρχεται και ο Αγησίλαος να τα πει με την Τασία. Και αρχίζει και πίνει, περιμένοντας το πάρτι να τελειώσει, ώστε να μιλήσουν ξανά. Στο μεταξύ όμως ακούει το βιολί του Ιππόλυτου και αμέσως κατευθύνεται προς το πάρτι. Καθότι μεθυσμένος αρχίζει χαίρεται που τον ξαναβρίσκει. Ο Ιππόλυτος φοβισμένος πάει να φύγει, όμως τα παλικάρια του Ιππόλυτου τον ανεβάζουν ξανά στο σπίτι. Ο Ιππόλυτος λύνει την παρεξήγηση και η Τασία τα ξαναβρίσκει με τον Αγησίλαο. Επίσης, ο Ιππόλυτος ανακοινώνει πως θα παντρευτεί την υπηρέτρια, με κουμπάρο έναν στρατηγό. Ο στρατηγός μένει στην πολυκατοικία που μένει ο Αγησίλαος και είχαν συναντηθεί αρκετές φορές, χωρίς ο στρατηγός να έχει και τις καλύτερες εντυπώσεις από τον Ιππόλυτο.
Η ταινία τελειώνει το επόμενο πρωί, όταν ο νηφάλιος Αγησίλαος, δε θυμάται ξανά τον Ιππόλυτο κι αρχίζει και τον κυνηγά στο δρόμο.

Πληροφορίες

Η Ταινία κυκλοφόρησε στις αίθουσες των κινηματογράφων τη σεζόν 1963-63, κόβοντας 10.411 εισιτήρια και από τις 82 ταινίες της σεζόν κατέλαβε την 58η θέση, στη σχετική λίστα.